CHEMAREA 
ANUL 1, PROBLEMA CAPITULĂRII 
ANUL 2, PROBLEMA RASPUNDERII 


A împlinit un an de apariție această publicație care tulbură con- 
fortul imposturii unora, resemnarea altora și lenea de a gândi a celor mai 
mulți, pentru care situaţia noastră, problemele pe care le ridică tragedia 
poporului român, la cea mai cruntă răspântie din chinuita lui istorie, 
constituie ceva în afară de sfera preocupărilor lor. 

Chemarea provoacă prin tonul ei violent, (profeții lui Israel nu uti- 
lizau stilul dulceag) prin atitudinea, prin lipsa ei de linii curbe, care pro- 
filează în scris spinări plecate de valeti stilati. Este publicația din exil cea 
mai discutată, aceea care a mobilizat vrăjmășii active și a raliat prietenii 
timide, creând o continua fermentare a spiritului emigrației, răscolind pa- 
siuni, impunând, cu o vigoare susținută, problemele esențiale ale existen- 
tei românești, chiar celor mai opace constiinti. Nerespectuoasa publicație 
a izbutit, într-un singur an, să creeze un alt climat politic în emigrație. 

Puţini cunosc ce aspre și adânci credinti insufletesc Chemarea, ce 
eroice sacrificii sunt investite în apariția ei. N. S. Govora și Al. Cristescu 
rezumă patetic ecoul războiului pe care l-au dus împotriva Rusiei Sovieti- 
ce; ei continuă să trăiască intens, cu o emoţionantă intensitate, sentimen- 
tele, ideile care au format armătura morală a celor trei ani si două luni de 
luptă. Violenţa Chemării este crispatia de durere de pe urma unor răni 
care sângerează încă, crispatie provocată la atingerea mâinilor murdare. 
Ei poartă în suflete imagini, fragmente de viață, tezaurul de emoții ale 
unei lupte. Nu cultivă și nu pot cultiva politetea, ca o delicată floare a ipo- 
criziei, scrisul lor nu are factura academică a unei rece, indiferente expu- 
neri, la un concurs de stil si compoziție, aduce ceva tumultuos ca neorân- 
duială, brutalitatea unei unități care atacă sau își apără cu ferocitate o 

Cine nu are experiența războiului, cine nu a cunoscut această 
tragică liturghie a istoriei, cine nu a trăit acele momente, când viata se 
ridică deasupra morții, într-o încordare de voință care identifică pe soldat 
și pe martir, acela nu poate înțelege ce sentimente străbat paginile dogo- 
râtoare de credinti ale Chemării. 

Este ecoul acuzator al câmpurilor de bătaie, este ecoul războiului 
national înspăimântând pe bicisnicii care și-au închipuit că pot manji cele 
mai eroice pagini din istoria poporului român. Cine ignoră — voit, bine- 
înțeles - că Chemarea este o publicație a unor foști combatanți, în sensul 
corect al cuvântului, adică a unor ostași, care au făcut efectiv războiul, 
acela nu poate să vadă gestul interior, ritmul, tot zbuciumul sufletesc pro- 
movat de amintiri, pe care numai moartea le poate amuti. Ei apără un 
patrimoniu sacru peste care s-au azvârlit lăturile capitulării fără condiţii, 
ei apără trei ani și două luni de investiţie eroică în istoria națională, ei 
apără majestatea poporului român, ultragiată de impresarii capitulării en 
rase campagne. Cine le poate nega legitima apărare a războiului, a 
cărui amintire stă prezentă în trupurile lor schilodite? Dar de ce a fost 
nevoie să se apere războiul dus contra Rusiei Sovietice? Nu există reac- 
tiune care să nu fi fost provocată, iar violența reacţiunii este direct pro- 
portional cu intensitatea provocări. Întrebăm: ce provocare poate de- 
păși insulta zvârlită poporului român decât să i se califice de "războiul 
criminal" lupta dusă pentru apărarea dreptului la viață? Ce batjocură mai 
ticăloasă putea să egaleze formula "aliații noștri firești”, formulă care 
anula însăși legitimitatea luptei, zvârlind toate sacrificiile, toată incor- 
darea eroică a poporului român în absurdul unei demente rătăciri? 

Douä luni și-au luat poziţiile, manifestând implicit, nu cum s-ar 
crede doar linia unor litigii, ci dovă concepții ireconciliabile, două viziuni 
ale destinului românesc care se exclud. Numai nevoiașii minţii puteau să 
caute formule conciliatoare, uniuni naționale, fără să-și dea seama că nu 
există nici o conciliere posibilă între antinational si national, între poziția 
prosovietică a oamenilor capitulării și poziţia antisovietică a celor ce au 
făcut războiul contra Rusiei Sovietice, adică a imensei, strivitoarei majori- 
tati a poporului român. 

În aceste atitudini conciliatoare se identifică absența de convinge- 
re a oportunismului vechiului nostru politicianism, în neostenită vânătoare 
de situații si beneficii. Ziua de 23 august 1944 a crestat pe răbojul istoriei 
noastre politice o linie de despărțire, între cei care au susținut războiul 
contra Rusiei Sovietice și cei care au înlesnit prin capitulare colaborarea 
cu inamicul secular al existenței poporului român ca națiune; de aceea, 
colaborationistii au fost logici în atitudinea lor față de formulele conci- 
liatorii, ei neputând să-și renege actul capitulării. Silintele lor de a se 
adapta situaţiilor nou create în politica internaţională nu pot înlătura con- 
secintele politice ale actului de la 23 august 1944; mimetismul atitudinii 
lor corespunde unei necesități evidente de a crea și adânci în spirite con- 
fuzia, făcând valabilă aparența unei continuitäti politice si, implicit, lu- 
crând la escamotarea Răspunderilor care decurg din actul capitulării. Ori 
meritul Chemării îl constituie tocmai acţiunea de a clarifica în cadrul 
principiilor și practicii Dreptului internațional, actul de la 23 august 1944, 
definindu-l ca o capitulare fără condiții, înlăturând confuzia întreținută 
prin "falsa calificare de armistițiu”. 

Abuzul de încredere, săvârșit asupra poporului român, a existat, 
este azi, evident; cei care au săvârșit actul de la 23 august 1944 sunt 
striviti sub masivitatea faptelor pe care cea mai iscusită dialectică nu le 
poate încadra într-un armistițiu, care, teoretic, ar fi executat o răsturnare 
a alianțelor, România devenind aliata Rusiei Sovietice, alături de care a 
continuat lupta contra fostului ei aliat, timp de zece luni, punând în bătaie 
o armată cu un efectiv de 380 000 combatanți și înaintând în dispozitivul 
german până în munții Bohemiei. Cei vinovați de actul capitulării au 
recurs, încercând o acoperire, la un subterfugiu: "Buna credință ne-a fost 
înșelată de Rusia Sovietică”, dar vitau că buna credință în politică nu 
acoperea pe nimeni și nu înlătură Răspunderile, deoarece numai rezulta- 
tele acoperă sau infirmă o acţiune. Ceea ce agravează situația vinovaţilor 
este faptul că nu numai că și-au asumat întreaga răspundere a actului, 
dar l-au invocat ca pe un titlu la recunoştinţa poporului român "eliberat 
de ocupația germană”. Ei s-au identificat politic cu actul capitulării și eti- 
cheta "armistițiu" nu schimbă nimic din realitatea groaznică a capitulării. 

Buna credință? Nu știau cu cine tratează? 

Să examinăm situaţia din 1943-1944. Anglo-americanii își fixa- 
seră la Teheran poziția de neinterventie în estul Europei, prin abando- 
narea Poloniei, deci orice negocieri se duceau de fapt cu Rusia Sovietică, 
deși formal se duceau cu "Cei trei mari”. Buna credință înșelată? Când 
vrei să începi unele negocieri, cauţi în prealabil să te informezi despre 
caracterul, metodele, obiectivele părţii adverse. Chiar într-o simplă aface- 
re comercială aceste norme sunt ținute în seamă, cu atât mai mult într-o 
negociere politică de gravitatea unui armistițiu. Pentru a avea o cât mai 
bogată și mai exactă informatie, statele intretin un aparat diplomatic, du- 
blat de o rețea de spionaj. Întrebarea este: mai avea nevoie România de 
un surplus de informație în ceea ce privește politica rusească, neschimba- 
ta de la Petru cel Mare până la Stalin? Cărei naţiuni aparţineau zeloșii 
regizori ai loviturii de stat din 23 august 1944, astfel că instinctul de con- 
servare să nu le fi tresărit, atunci când au început operațiile premergă- 
toare prin negocierile de la Cairo? În celebra Profesie de credință, Lenin 
declarase: "Noi trebuie să fim gata pentru orice sacrificiu și chiar să 
întrebuințăm înșelătoria murdară, viclenia, metodele ilegale, eventual să 
ignorăm adevărul sau să-l falsificăm, pentru a promova înaintarea comu- 
nismului". Nici Machiavelli nu a formulat cu atâta cinism catechismul 
politic. 

Statul major al partidelor democratice era nemulțumit de ritmul 
prea lent al tatonărilor inițiate de guvernul mareșalului Antonescu în 
vederea unor negocieri de armistițiu; când au preluat - în august 1943 - 
conducerea lor, prin trimiterea lui Al. Creteanu, ca ministru la Ankara, 
conducătorii ziselor partide democrate aveau la dispoziție toată bogata 
literatură bolșevică, astfel că puteau cunoaște obiectivele și metodele 
diplomației rusești, pentru a măsura gravitatea operației pe care inten- 
tionay să o facă si de infinita prudență cu care trebuiau să ducă 
negocierile. 

Puteau să se sprijine în negocierile de la Cairo pe anglo-ame- 
ricani? Să examinăm poziția celor două mari democraţii față de estul 
Europei. 

Anglia a garantat frontierele Poloniei la 31 martie 1939, prin 

declaraţia făcută în fata Camerei Comunelor de către Sir Neville 
Chamberlain. Importanța acestei garanții reiese din ceea ce scrie în La 
deuxiéme guerre mondiale* domnul Duff Cooper, care, deși aprobă 
garanția oferită Poloniei, se simțea obligat să constate: "Niciodată în 
istorie, noi n-am lăsat încă unei puteri secundare grija de a decide dacă 
Marea Britanie trebuie sau nu să intre în război. Or, această decizie 
aparţine azi unui pumn de oameni ale căror nume — afară poate de 
acela al domnului Beck — sunt complet necunoscute poporului țării noas- 
tre. Or, acești necunoscuţi pot să pornească mâine dezläniuirea celui 
de-al doilea război mondial”. Așa de amplă era garanția dată de 
Anglia, încât un om politic englez de importanța domnului Duff Cooper, 
la începutul lui august 1939, exprima aceste temeri, ulterior ratificate de 
evenimente. 

Și totuși, Anglia a fost obligată să abandoneze Polonia la Tehe- 
ran. De fapt, abandonarea Poloniei, pentru integritatea căreia Anglia 
acceptase riscurile războiului, s-a efectuat chiar în ziua de 22 iunie 
1941, când domnul Winston Churchill proclama spontan Rusia Sovietică 
ultima victimă a agresiunii naziste și noua camaradă a Angliei în câmpul 
aliat. 

În admirabila carte Înfrângerea în victorie (Defeat in victory) Jan 
Tchiecanowski, ambasadorul Poloniei în Statele Unite pe toată durata 
războiului, scrie: "Din punct de vedere polonez, era lamentabil că Chur- 
chill nu a profitat de războiul ruso-german pentru a conditiona atitudinea 
britanică de o declaraţie sovietică imediată, restabilind statu-quo-ul ante- 
rior războiului, în relații ruso-poloneze, anulând pactul Ribbentrop-Molo- 
tov, care împărțea Polonia. În convorbirile mele, din acest timp, cu func- 
tionarii Departamentului de Stat și cu amicii politici, am observat o oare- 
care teamă și nemulțumire pentru faptul că Churchill nu a judecat că este 
oportun să scoată un avantaj din Declaraţia britanică de amicitie și sprijin 
Sovietelor". (Pag. 25, ediția spaniolă). Dar nu numai atât: "Guvernul bri- 
tanic făcea puternice presiuni asupra generalului Sikorski, ca să accele- 


*) Al doilea război mondial 

reze ritmul conversatiilor cu Sovietele, în loc să facă presiuni asupra 
Sovietelor, ca ele să accepte justele condiţii ale Poloniei. Presiunea lui 
Churchill asupra lui Sikorski reflectă, în felul meu de a vedea, tendința 
britanică de a atrage în favoarea ei pe noul și puternicul colaborator, 
înainte de a convinge Sovietele să-și schimbe atitudinea față de Polonia. 
Din informații particulare am aflat că Sir Strafford Crips, ambasadorul 
britanic la Moscova, nu exercita nici o presiune asupra Sovietelor, ca să 
determine un gest amical față de Polonia; a dat impresia că un gest cât 
de superficial ar fi fost suficient pentru guvernul britanic. M-am convins că 
aliatul nostru britanic, din cauza accentuatelor necesităţi ale războiului, 
unite cu temerea că Stalin ar putea încheia o pace separată cu Hitler, 
avea mai puțin interes să garanteze respectul legalității și triumful princi- 
piilor de justiție, decât să creeze un sistem de strânse relații cu Rusia". 
(pag. 37). De altfel, domnul Eden a declarat în Camera Comunelor, că 
schimbul de note între guvernul britanic și cel polonez "nu implică garan- 
tia frontierelor de către guvernul Majestății Sale, în ceea ce privește fron- 
tierele occidentale". 

Dacă aceasta este atitudinea engleză față de Polonia, la ce 
sprijin ne-am fi putut aștepta noi în negocierile de armistițiu? 

Câţi dintre români știu că garanţiile date de Anglia, la 12 aprilie 
1939, nu priveau frontierele noastre de est? 

Care este poziția Statelor Unite? Se poate rezuma în absența ori- 
cărui angajament precis în Europa, în afară de înfrângerea Germaniei și 
Italiei, căreia trebuia să-i urmeze exterminarea nazismo-fascismului. Intal- 
nirea de la Teheran (decembrie 1943) a însemnat un succes diplomatic 
fără precedent pentru Stalin. Președintele Roosevelt a plecat convins că 
Țarul roșu "era un mare tip" și contrar calomniilor debitate de propagan- 
da nazistă "un democrat și nu un comunist de stilul lui Lenin, ceva mai 
mult, nu nutrește ambiţii nici de o revoluție mondială, nici de cuceriri”. 
Pentru a vedea ce admirabil a utilizat Stalin catechismul machiavelismului 
leninian, să reproducem din Jan Ciecanovski un fragment: câteva săptă- 
mâni după Teheran s-a sărbătorit la Washington a 40-a aniversare a 
aviației: "La acest banchet am avut ca vecin de masă pe generalul Henry 

Arnold, seful forțelor aeriene nord-americane. Întovărășise pe președinte 
la Teheran și mă interesa să aud impresiile lui asupra acelei importante 
conferințe. Îmi spusese că le putea rezuma cu o frază: nu vedea nici o 
deosebire între ideologiile lui Stalin și a lui Roosevelt. Și era o greșeală să 
se creadă că Stalin e comunist". (pag. 249). 

Anglo-americanii au obsesia conferințelor, fiind convinși că trei 
sau patru diplomați, strânși în jurul unei mese, sunt arbitrii situaţiei. Diplo- 
mafii nu pot face sau desface situaţiile, acestea se formează cu totul inde- 
pendent de voința guvernelor, prin acea logică tainică a evenimentelor, 
numită forța lucrurilor. De fapt, diplomaţii sunt doar grefierii proceselor 
istorice, când evenimentele înscriu finalul unor tendinti care străbat o epo- 
că agitată, tratatele nefăcând altceva decât să înregistreze rezultatele. La 
Teheran, datorită unui complex de împrejurări cu totul favorabile și 
exploatate cu o extraordinară abilitate de Stalin, Rusia Sovietică și-a 
impus necondiţionat, în întregime, punctul de vedere. 

Pericolul imperialismului rusesc la 1943, la 1944 și chiar la 
1945 era ignorat de americani. O mărturie prețioasă ne aduce ambasa- 
dorul Poloniei la Washington: "Nu pot să smulg din inima mea punctul de 
vedere exprimat de Stettinius: va să vie ce-o veni, guvernul nord-ameri- 
can trebuie să realizeze, mai presus de toate, unitatea celor trei mari. Eu 
știam că garda palatină a New-deal-ului și acum frecventa Casa Albă și, 
desigur, nu-și schimbase opinia că unitatea sovieto-americană era cea 
mai importantă". (Înfrângerea în victorie, pag. 368). Era în primele luni 
după intrarea în funcţie a președintelui Truman. 

Când a început să fie înțeles de americani, pericolul rusesc? O 
precizare interesantă ne dă amiralul Ellis Zacharias, unul dintre șefii con- 
tra-spionajului american, în seria Les portes du Kremlin s'entre ouvrent*, 
pe care o publica ziarul Le Figaro. Amintind de nota pe care Rusia Sovie- 
tică a adresat-o Turciei, la 10 august 1946, prin care cerea baze militare 
în Dardanele, amiralul Ellis Zacharias scrie: "Este un noroc că la această 
epocă Statele Unite începeau să aibă, puțin câte puțin, conștiința realită- 
tilor sovietice”. 


*) Porţile Kremlinului s-au intredeschis 

Deci, în 1944, când s-au început negocierile de la Cairo, nu se 
putea nimeni sprijini pe anglo-americani, spre a obține o presiune asupra 
Rusiei Sovietice. Atunci bătălia era anticipat pierdută, armistițiul exclus și 
capitularea inevitabilă? Categoric, nu! Și dovada o avem în armistițiul 
încheiat de Finlanda, care se găsea exact în situația noastră. Întrebarea 
rămâne intactă, acuzatoare: de ce Finlanda a izbutit să aibă un armistițiu 
si România a fost obligată să capituleze? Nu cred că mai există un român 
care să-și închipuie că Rusia Sovietică în politica ei externă face discri- 
minări afective, adică gradatia ostilitätii pe care o manifestă față de un 
stat sau altul este condiţionată de mai marea sau redusa antipatie pe care 
o are Stalin și membrii Politbiuroului, față de ele. Dacă mai există aseme- 
nea român, buna lui credință este expresia jegului ignoranței, întristător 
de groasă, pe nevoiasul lui creier si, orice s-ar întâmpla, tot nu va pricepe 
nimic. Atunci revine întrebarea: de ce Finlanda a izbutit și România nu? 
Răspunsul este simplu: Finlanda a reprezentat un bloc de voință nationa- 
lă. La guvern era Partidul Socialist-Democrat, același care era și în timpul 
războiului dus contra Rusiei Sovietice, în 1939-40; acest guvern a făcut 
alianța cu Germania lui Hitler, dar nu s-a găsit nici un finlandez care să 
denunțe guvernul ca fascisto-nazist, pentru motivul că făcea război Rusiei 
Sovietice și nu se găsea alături de marile puteri democrate, Anglia și 
Statele Unite. Marea amenințare pe care o reprezenta Rusia exercita o 
strângere a rândurilor, creând o unitate de gândire, de sentiment, de 
voință; partidele continuă să existe, asa cum doagele unui butoi există, 
dar strânse de cercuri, se unesc așa de puternic, încât delimitările nu se 
mai observă, devin pur formale. Rusia Sovietică exercita funcţia cercuri- 
lor. În această impresionantă unitate națională s-a desprins un singur om 
politic, care a făcut opinie separată, un ticălos, Kuusinen, evident, 
comunist. 

Guvernul Socialist-Democrat finlandez a început negocierile de 
armistițiu, secondat de toate partidele, fixând anumite condiţii care, ne- 
acceptate, va obliga Finlanda să continue lupta alături de Germania. Nici 
un partid politic nu a supralicitat pentru a slăbi poziția guvernului și nici 
un moment nimeni, absolut nimeni, nu s-a gândit să recurgă la bunele 

oficii ale comunistului Kuusinen. Nici Anglia și nici Statele Unite n-au 
făcut presiuni asupra Rusiei Sovietice în favoarea Finlandei. 

Boris Souvarine, răspunzând unei anchete făcute de "Carrefour", 
la întrebarea: "Credeţi în război?", a răspuns: "Este o greșeală să se 
vadă în Stalin un monstru, este un maître-chanteur", 

In fata voinței de rezistență până la capăt a Finlandei, dacă nu i 
se acceptă condițiile, în care ar fi fost dispusă să încheie armistițiul, Stalin 
a cedat. Comparând politica urmată de Finlanda cu politica urmată de 
partidele democrate românești (National-Tardnesc, Liberal și Social-De- 
mocrat) ne dăm seama că nu puteau să ajungă decât la capitularea fără 
condiții. Cei care tratau armistițiul se găseau în fata unei politici de intimi- 
dare, spre a măsura rezistentele morale ale adversarului, spre a-i identi- 
fica respiraţia de care dispune pentru continuarea luptei, condițiile înce- 
tärii ostilităților fiind în funcţie de capacitatea adversarului de a prelungi 
lupta. Finlanda, care a format un bloc de voință, neoferind nici o fisură, 
gata de a continua lupta cu o feroce hotărâre, dacă condițiile sovietice ar 
fi fost inacceptabile, a obținut armistițiul, iar azi este o țară liberă. 

Dintr-o concepție slugarnică, inițiatorii grăbiţi ai negocierilor de 
la Cairo, în loc să strângă rândurile, să creeze o unitate de implacabilă 
hotărâre de a nu ceda decât atunci când vor obține condițiile optime 
pentru România, au început încă din 1943 organizarea unui serviciu de 
informatie, adică de spionaj, în favoarea aliaților, deci si a Rusiei Sovie- 
tice. Este cea mai vinovată rătăcire de care puteau să se facă vinovate 
partidele politice, această acţiune de destrămare a unităţii de voință în 
comandamentul politic al țării aflate în război, oferind cu o deconcertantă 
insistență o scindare a unităţii de voință. Era un sabotaj politic căruia nu-i 
corespundea un sabotaj al poporului contra războiului; este, desigur, un 
straniu aspect acesta, oferit de România. Partidele democrate erau preo- 
cupate să obțină certificate de autenticitate democrată printr-o desprin- 
dere din unitatea de voință a naţiunii. Între luptătorul de pe front si indivi- 
dul care mânuia un post clandestin de emisiune, în aprecierea democra- 
tilor români, primul era o brută fascistă și secundul un erou al idealurilor 
democrate. Această răsturnare a tablei de valori morale, comună tuturor 

națiunilor, corespundea aprobarea, ceva mai mult, ocultă ocrotire a 
obiectiei de conștiință — în concepția democratilor români, spionii sau 
dacă vreţi, informatori unei puteri străine sunt eroi ai obiectiei de 
conștiință — firește activă. 

Această lepădare de disciplina pe care o impune războiul, 
această voință manifestă de a accentua o opinie separată, lichidând cât 
mai repede un conflict a cărui legitimitate o nega, și-a produs efectul în 
momentul când s-au iniţiat negocierile în vederea unui acord de armisti- 
tiv. Ultimul precupet știe că diminuează valoarea mărfii atunci când se 
arată zorit să se scape de ea, or, nici cea mai elementară formă, valabilă 
în orice fel de negociere comercială sau politică, n-a fost respectată. Nu 
s-au voit negocieri cu acea seriozitate, cu acea gravitate pe care o impu- 
nea dramatica situație a României; a fost un delir isteric care își afla regi- 
zorul în sinistrul individ Gr. Niculescu-Buzesti, promovat mentorul parti- 
delor democratice în problemele externe. Cum își poate cineva închipui 
că perfida diplomație rusească n-ar fi profitat de graba manifestată de 
partidele democrate în terminarea, cu orice pret, a războiului? Declara- 
fille lui Molotov, făcute la 12 aprilie 1944, nu aveau alt scop decât să 
întrețină febra, să excite și mai puternic voința partidelor democrate de a 
dărâma regimul, care forma armătura rezistenței militare a României. 
Pentru Rusia Sovietică a fost un joc așa de simplu, încât succesul era asi- 
gurat prin însăși inconstienta partenerilor!. 

Nu a fost capitulare? Nu s-a spus răspicat de la începutul nego- 
cierilor de la Cairo că nu poate fi vorba decât de capitularea fără condiţii 
a României? Vom cita ca martor pe Ruben H. Markham, pe care nici unul 
din vinovatii capitulării nu-l pot respinge, a cărui carte La Roumanie sous 
le joug sovietique® (ediţia franceză Calman-Levy) a fost scrisă după infor- 
matii național-țărăniste, ceva mai mult, sub inspirația nafional-täränistä si 
al căror fel de interpretare a evenimentelor o redă. Cităm: "Prinţul Știrbei 
si Constantin Visoianu au fost trimiși apoi la Cairo, ca reprezentanți ai 
opoziției conduse de Maniu. Neputând aranja prin radio, Maniu a trimis 


*) România sub jugul sovietic 

emisari Aliaților, cu aprobarea regelui Mihai și, văzând că politica lui 
merge spre ruină, dictatorul Antonescu nu s-a opus la numirea unui 
ambasador ales de Maniu pentru a reprezenta România în Turcia. Aces- 
ta, Alexandru Creteanu, reprezentând oficial guvernul fascist Antonescu, 
primea directive de la Maniu și s-a pus în legătură cu reprezentanții Alia- 
tilor. Din nefericire, toate aceste planuri au fost sortite neizbutirii, când 
ambasadorul a venit la București să pună în curent guvernul de deciziile 
Aliaților. Aceştia nu acceptau decât o predare fără condiții lui Stalin si 
guvernul român nu avea decât să invite pe ruși să ocupe tara. Cu toate 
numeroasele conversații cu cei trei principali aliați, devenea repede vizibil 
că Marea Britanie si Statele Unite apreciau că România trebuia să accep- 
te ocupatia rusească". (Pag. 58). 

Să analizăm acest text. Cartea lui R. Markham e scrisă sub inspi- 
ratia național-țărănistă, deci nimeni nu poate atribui gazetarului ameri- 
can vreo intenție perfidă sau insinuäri räu-voitoare față de negociatorii 
armistițiului. La sfârșitul lui august 1943, dictatorul Antonescu nu s-a opus 
numirii unui ambasador la Ankara, ales de luliu Maniu, în vederea nego- 
cierilor pentru un acord de armistițiu. Este, cred, un caz unic ca un dicta- 
tor să-și abandoneze în timp de război politica externă unui om care pre- 
conizează o politică contrarie, știut fiind că dictatorii, dintr-un nemăsurat 
orgoliu, nu cedează o fărâmă din puterea pe care o dețin. Fără îndoială 
că mareșalul Antonescu era un orgolios, dar orgoliul lui s-a plecat în fata 
exigențelor patriei, lăsând în mâna lui Maniu conducerea negocierilor, în 
vederea unui armistițiu, în timp ce el menținea încordată voința poporului 
român de a continua lupta, respectând principiul că nu se negociază cu 
inamicul decât cu mâna pe sabie. 

A doua observație care se desprinde din textul lui Markham: Cre- 
teanu a înștiințat guvernul si cu atât mai mult pe Maniu care îl trimisese la 
Ankara, că Aliații "nu acceptau decât o predare fără condiţii lui Stalin si 
guvernul român nu avea decât să invite pe ruși să ocupe tara". Clar si 
brutal. Principiile democratice rezumate asa de lapidar în Charta Atlanti- 
cului fuseseră mereu ajustate și la sfârșit zvârlite ca o armătură de idei 
perimate. Pentru o iluzorie organizare a păcii le-au negociat în ceea ce 

privește valabilitatea lor pentru Europa orientală, pentru că Rusia le con- 
testa valabilitatea. Consecințele se văd azi, deoarece nu se poate impune 
valabilitatea unor principii învinse moralmente, prin concesiile făcute de 
la 1941 la 1945. 

Deci, cu mult înainte de plecarea lui Știrbei și a lui Visoianu la 
Cairo, se cunoștea sfatul amical al Marii Britanii și al Statelor Unite că 
"România trebuie să accepte ocupația rusească". Ce însemna plecarea 
celor doi delegați, în cea mai logică interpretare? Sau că partidele 
democratice au acceptat sfatul, adică "ocupația rusească", atitudinea 
anglo-americanilor fiind clar exprimată, sau că onorabilii democrați ro- 
mâni isi inchipuiau că inteligența, seductia personală și invincibila dialec- 
tică a lui Știrbei și Visoianu vor izbuti să schimbe poziția anglo-ameri- 
canilor, determinându-i să exercite presiuni asupra Rusiei Sovietice în 
favoarea României. Cunoscând invitația la ocuparea țării de ruși, unica 
soluție naţională era'o disperată afirmare a voinței de a continua războ- 
iul cu orice pret. Această atitudine ar fi determinat o schimbare a Rusiei 
Sovietice, care nu putea să accepte cu inima ușoară o continuare a ostili- 
tatilor, cu riscul de a se găsi în preajma iernii cu frontul în Carpaţi. Nece- 
sitätile militare ar fi condiționat atitudinea politică a Rusiei Sovietice. Or, 
democrații români au fost preocupaţi să slăbească argumentul militar 
categoric decisiv, convinși că argumentul politic, zelul democrat, va favo- 
riza negocierile. 

Acum să reproducem și justificarea loviturii de stat care a dus la 
capitularea fără condiții și ocupația rusă, justificare făcută de cei trei 
regizori ai acțiunii diplomatice: Gr. Niculescu-Buzești, Constantin Vișoia- 
nu și Alexandru Creteanu, în faimoasa lucrare La Roumanie devant la 
Conférence de la paix, a cărei menire era să reprezinte punctul de vedere 
al opoziției democrate la Conferința păcii, în octombrie 1946. 

"În numele acestui bloc, delegaţii români au comunicat, la 10 
iunie 1944, acceptarea formală și definitivă a condiţiilor de armistițiu. La 
20 iunie, ei au transmis reprezentanților celor trei Puteri aliate la Cairo, 
un mesaj prin care se arăta că, sub înalta supraveghere a regelui Mihai 
al României și conform dorințelor națiunii române, reformate în actul de 

constituire a Blocului National-Democrat, un plan fusese stabilit in vede- 
rea încetării cât mai repede cu putință a ostilităţilor contra Rusiei Sovie- 
tice. Acest plan prevedea răsturnarea regimului Antonescu de către un 
guvern care ar proclama imediat concluzia armistiţiului cu Aliaţii. Trupele 
românești pe front ar fi primit ordinul de a lăsa să treacă trupele sovie- 
tice. Ele ar fi continuat alături de ruși lupta pentru eliberarea întregii țări, 
inclusiv Transilvania, smulsă României prin actul de la Viena. Mesajul 
român indica faptul că preparativele de ordin interior au fost deja făcute, 
dar că o cooperatie aliată era cu atât mai necesară cu cât, cea mai mare 
parte a trupelor române, fiind trimise de mareșalul Antonescu pe front, 
rezulta un dezechilibru între forțele germane și cele românești în interiorul 
țării. Era deci indispensabil ca acţiunea românească să se sincronizeze 
cu o ofensivă masivă sovietică. Mesajul trimis la Cairo cerea, în același 
timp, ca trei brigăzi aero-purtate [sovietice sau anglo-americane) a căror 
securitate de aterizaj era garantată, să poată coopera la acţiunea inte- 
rioară, în vederea neutralizării rezervelor germane. Punctul final al mesa- 
jului din București propunea ca armistițiul să fie semnat fără întârziere la 
Cairo, de emisarii români și reprezentanții diplomatici ai celor trei Aliați. 
El ar fi intrat în vigoare în momentul schimbării guvernului și a declarației 
că cooperatia militară între România si Germania a luat sfârșit. La 29 
iunie 1944, emisarii români din Cairo telegrafiau că reprezentanții Pute- 
rilor Aliate au luat cunoștință de planul trimis la 20 iunie și că l-au trimis 
guvernelor lor. Răspunsul acestor guverne era așteptat cu febrilitate la 
Bucuresti, în vederea dezlănţuirii acţiunii. Dar, pentru rațiuni care nu sunt 
încă cunoscute, Aliații nu dădeau dovadă de nici o grabă. Ei neglijau să 
dea un răspuns oarecare planurilor regelui si partidelor politice. La 9 si 
14 iulie, 2 și 7 august, domnul Maniu trimitea în numele Blocului Natio- 
nal-Democrat, telegrame stäruitoare la Cairo, pentru a indica confuzia pe 
care o crea tăcerea Aliaților și necesitatea unui răspuns urgent. Dar 
reprezentanţii Aliați la Cairo se mărgineau să indice că ei au transmis 
mesajul regelui Mihai și al șefilor Blocului Naţional-Democrat, guvernelor 
lor și că ei așteaptă răspunsul. 

Era clar, totuși, că condiţiile de armistițiu propuse la 12 aprilie 

erau încă valabile, pentru că ele n-au fost niciodată retrase si pentru că, 
în momentul în care regele și șefii opoziției au indicat decizia lor de a pu- 
ne capăt ostilităților, puterile Aliate, prin nici un gest, prin nici un cuvânt 
n-au făcut cunoscut că propunerile făcute la 12 aprilie au devenit caduce. 

Astfel, la 23 august, și cu toate că nici un semn pozitiv nu venise 
încă de la Cairo, regele și șefii Blocului National-Democrat au considerat 
că orice întârziere a acțiunii ar fi putut să însemne noi lupte sângeroase și 
inutile. Ei s-au decis să treacă la acte. Regele a arestat pe mareșalul Anto- 
nescu și a numit un guvern din care făceau parte șefii Blocului National- 
Democrat. Ordinul era imediat dat trupelor românești să înceteze ostili- 
tatile contra forțelor sovietice". (pag. 17,18,19). 

Comparând acest text cu cel din cartea lui Markham, mistificarea 
era evidentă. Deci, cu toate că nu a venit nici un răspuns de la Cairo, 
adică, aceasta vor să ascundă responsabilii, nu s-a semnat acordul de 
armistițiu negociat cinci luni, au decis să treacă peste faptul că "nici un 
semn nu venea de la Cairo". Unde să treacă? Și ce să facă? Evident ceea 
ce fuseseră sfätuiti de la început "ca România să accepte ocupația ruseas- 
că", consecință la "predarea fără condiţii lui Stalin”. S-a jucat în plin car- 
tea rusească. 

Banda buzeștiană a împins la capitularea fără condiţii, convinsă 
fiind că va ajunge grupul pe care se va sprijini politica rusească în Romä- 
nia. Politica sovietică procedează prin etape și echipele democrate sunt 
întrebuințate la început, apoi indivizii sunt concediati cum se azvârle la 
closet o hârtie igienică întrebuințată?. 

Astăzi responsabilii vor să se apere invocând cu violență buna 
lor credință înșelată de Rusia Sovietică (și implicit de Marea Britanie și 
Statele Unite) care a violat un armistițiu... inexistent. De aici liturghia cu 
bragă a celui mai idiot text care se cunoaște în istoria diplomaţiei, de la 
primul text diplomatic - scrisorile de la Tell-el Amarna — Tratatul încheiat 
de faraonul Ramses al II-lea cu regele Hititilor Hattusil al III-lea la 1278, 
înainte de Hristos. 

În țară este firesc să nu se fi știut nimic, iar în emigrație când, în 
scrisoarea mea din 14 octombrie 1948 către generalul Rădescu, am rostit 

acuzaţia, designând pe cei trei vinovaţi ai capitulării fără condiţii. Toţi 
românii au rămas surprinși, crezând că este o afirmaţie gratuită. 

Tot în acel ticălos Memoriu, fiecare rând este o palmă pentru po- 
porul român, s-a putut scrie: "România a trecut atunci alături de Naţiunile 
Unite pentru a răscumpăra prin sânge erorile conducătorilor ei efemeri și 
pentru a contribui prin noi și teribile sacrificii la o victorie pe care o apre- 
cia dreaptă și indispensabilă". Pag. 13. 

Este îngrozitor să citești scrise de români aceste cuvinte "Să răs- 
cumpere prin sânge greșelile conducătorilor ei efemeri", adică o recu- 
noastere a vinovätiei României, declararea într-un memoriu, biet Doam- 
ne!, de apărarea țării în fata Conferinţei de pace, că războiul contra Ru- 
siei Sovietice nu a fost o legitimă apărare a drepturilor încălcate în iunie 
1940, ci o agresiune calificată, care trebuia să fie "răscumpărată prin 
sânge". Întreb: s-ar fi găsit un singur finlandez capabil să scrie o aseme- 
nea auto-acuzatie? Trebuie oare o mare sfortare spre a înţelege de ce 
Finlanda este un stat liber și România o ocnă sovietică? 

În atmosfera unei emigratii dezorientate si în bună parte demora- 
lizata, trivializată de resturile hoitului unui politicianism în descompunere, 
Chemarea a îndrăznit să rupă tăcerea, să zgâlțâie conștiințele adormite, 
să zvârle bolovanii adevărului în baraca circului ambulant, în care clovnii 
rezistentialismului încercau continuarea mistificării. N. S. Govora și Ale- 
xandru Cristescu au adus din familiaritatea cu moartea de pe câmpurile 
de bătaie o siguranță morală care îi făcea să zvârle adevărurile cu linis- 
tea cu care au zvârlit grenadele la asaltul atâtor poziții inamice. Ei au pus 
în dezbatere problema capitulării. Dar problema capitulării fără condiţii 
ridică imediat problema "Răspunderilor”. Si pentru a se lepăda de "Răs- 
punderi", eroii "predării fără condiții a României către Stalin" au prea- 
mărit ziva de 23 august 1944 ca o sărbătoare națională; pentru a scăpa 
de "Räspunderi" au proclamat pe regele Mihai, ca erou al nefastei zile, 
caz unic în istorie, ca un rege să fie preamărit pentru o capitulare en rase 
campange. 

Revine Chemării misiunea de a pune în dezbatere, cu tot curajul, 
în cursul celui de al doilea an, problema "Räspunderilor", asa cum fixase 

Charles Peguy programul acelei publicaţii Les Cahiers de la Quinzaine: 
"Dire la vérité, rien que la vérité ennuyeuse, tristement la vérité triste". 

Ce spun Constitutiile noastre de la 1866, 1923 si 19382 Nici un 
act al regelui nu are valoare dacă nu e contrasemnat de un ministru și 
această idee este prevăzută cu o claritate, care nu îngăduie nici o contro- 
versă: "Actele de stat ale regelui vor fi contrasemnate de un ministru care, 
prin aceasta însăși, devine răspunzător de ele". În cadrul Constituţiei 
deci, este formulat principiul iresponsabilitatii regelui. Responsabilitatea 
miniștrilor și iresponsabilitatea regelui au apărut în Anglia la 1642 cu 
prilejul procesului intentat lui Eduard Herbert, procuror general al regelui 
Carol |. Atunci s-a proclamat principiul că ascultarea ordinelor regelui nu 
înlătură responsabilitatea ministrului. Același principiu a prevalat și în 
acuzarea (impeachment) contelui de Danby (1678), care în numele lui 
Carol al II-lea ceruse regelui Franţei șase milioane de franci pentru con- 
servarea păcii, confirmându-se, cu acest prilej, principiul că un impeach- 
ment nu trebuie să se întrerupă nici dacă se dizolvă Parlamentul, nici 
pentru că regele a iertat pe acuzat. 

În măsura în care s-a consolidat ideea iresponsabilitatii regelui 
s-a întărit ideea responsabilitätii miniștrilor. Responsabilitatea ministerială 
a fost concepută încă de la originile constitutionalismului ca o indispen- 
sabilă contrapartidä a iresponsabilitatii regelui. O veche maximă a Drep- 
tului englez "The King can do no wrong" ("Regele nu poate face rau") 
determină iresponsabilitatea șefului Statului monarhic. Regele domnește si 
nu guvernează este în tradiția noastră constituțională. 

Cu ce perfidie impresarii capitulării au pus accentul pe lovitura 
de stat, pentru a împinge pe primul plan ca unic responsabil pe rege, 
zvârlind în umbră pe adevărații vinovaţi! Cu ce insistență s-a aclamat 
actul regelui, iar ei, cu o vicleană modestie se estompau! 

Actul capitulării fără condiţii este azi, mulțumită Chemärii, pe de- 
plin stabilit în drept si în fapt. Acum începe nova fază a luptei: stabilirea 
Răspunderilor. Va fi ideea dominantă a vieții politice în primii ani de 


*) "Să spui adevărul, nimic altceva decât adevărul gol-golut, cu tristețe tristul 
adevăr”. 

după eliberare, va fi ideea incendiară, va fi ideea care va mobiliza 
voința pedepsitoare a natiei trădate. Febra revoluționară a răspunderilor 
nu poate fi evitată. Chemarea nu face decât să familiarizeze emigrația cu 
climatul politic al României de mâine. Nimeni nu poate exercita puterea 
politică fără să răspundă de actele lui. 

Un nou an pentru Chemarea. Continuând lupta începută, îi sfatu- 
iesc pe redactorii ei, mereu să aibă în minte această întrebare, plină de 
adânc înțeles a combatantului Charles Péguy, mort pe front: "Qu'est-une 
pensée qui n'aurait pas de coeur? Et qu'est-ce un coeur qui ne serait pas 
eclairé au soleil de la pensée?"* 

Cu mult curaj înainte pentru stabilirea Răspunderilor! 


Palma de Mallorca, 3 octombrie 1950 


(Chemarea, Anul II, nr. 28-29, 30.09.1950) 


*) "Ce este o cugetare nepornită din inimă? Si ce este o inimă care nu va fi lumi- 
natë de soarele cugetärii2" 

